JohanHeinsen/ENO huggingface dataset:
Odense Adresse-Contoirs Efterretninger, 1843-10-28
Hoffet i Tuilerierne skal have erholdt Forsikkring om at Dronning Victoria ikke vil modtage Hertugen af Bordeaux officielt.
Odense Adresse-Contoirs Efterretninger, 1843-10-28
Marskal Soult er ankommen til Paris, men skal see meget aflægs og daarlig ud, hvilket har givet Anledning til det Rygte, at han inden Kamrenes Aabning vil trække sig tilbage fra alle offentlige Forretninger.
Odense Adresse-Contoirs Efterretninger, 1843-10-28
Spanien. Den 15 de oplæste Conseilspræsidenten Aabningsdekretet for Cortes. Onis er valgt til Præsident og Hertugen af Frias og Grev Espaleta til Vicepræsidenter i Senatet. Hr. Carnerero er udnævnt til spansk Gesandt i Lissabon istedetfor Hr. Aguilar, der er mistænkt for at holde med Espartero. Roligheden i Hovedstaden har ikke været afbrudt et eneste Øieblik, men Efterretningerne fra Provindserne have tvertimod bidraget til at tilveiebringe en Slags Forsoning mellem alle Partier. J Pampelona har Generalcapitainen Claveria opdaget en Militairsammensværgelse til Fordeel for Centraljuntaen, og i den Anledning strax afvæbnet Nationalgarden. General Concha har aabnet Fiendtlighederne imod Saragossa, idet han den 12 ds. har bemægtiget sig Forstaden St. Joseph Grækenland. J alle Egne af Landet er Constitutionen bleven hilset med stor Glæde, men i Athen er Handelen for Øieblikket standset og Man betragter hverandre med gjensidig Mistillid. Den brittiske Gesandt udstædte strax en Proklamation, hvori han lykønskede Nationen; af de øvrige Gesandter har kun den hollandske iagttaget en fornem Taushed.
Odense Adresse-Contoirs Efterretninger, 1843-10-28
Fædrelandet. Videnskabelighed. Theologisk Embedsexamen: N. P. Grønberg Land. (inpr. ob spec. scriptum) S. Hørbroe og C. F. C. Lehn Hand, ill.
Odense Adresse-Contoirs Efterretninger, 1843-10-28
Blandinger. Hertugen af Augustenborg har understøttet den slesvigholsteenske Bonde=Høiskole i Rendsborg med 300 Rbd.
Odense Adresse-Contoirs Efterretninger, 1843-10-28
Ifølge Aarh. A. skal Orla Lehmann have Haabom at erholde den ved Guldbergs Død ledigblevne Advocatpost.
Odense Adresse-Contoirs Efterretninger, 1843-10-28
Den danske Officeer, der i Berl. Tid. har meddeelt sin Dagbog over sit Ophold i Leiren ved Lyneborg, siger blandt Andet: "Jngensteds i Verden finder Man saa mangfoldige mærkværdige Militairpersoner forsamlede paa eet Sted, som ved et saadant Armee-Contingent. Alle, selv afskedigede Veteraner, leve derved op igjen, og indfinde sig i det mindste som Tilskuere Rigtignok bliver Antallet af Kæmperne fra den store Keiserkrig hvert Aar færre og færre; men de findes dog her endnu temmelig talrige. Man tænker sig ogsaa hvilken Rolle den hannoveranske Armee har spillet i engelsk Sold under Navn af den tydske Legion". Dog vilde de hannoveranske Officerer ikke vedgaae for os Danske, at de havde deeltaget i Kjøbenhavns Beleiring. Jmidlertid traf jeg dog idag ved Middagsbordet et Par Generaler, som havde været med paa Sjælland 1807, og omtalte Begivenhederne, som der vare forefaldne, med Rolighed og Beklagelse; men de omtalte tillige Forsvaret og Beleiringen med Agtelse, og forsikkrede: at de ikke ustraffet vovede at foretage noget Uregelmæssigt ved Samme.
Odense Adresse-Contoirs Efterretninger, 1843-10-28
En Officeer pegede paa en afskediget hannoveransk Oberst som havde tjent 10 Aar i det 16de lette engelske Dragon=Regiment i Jndien, og der oplevet, at han paa en Løvejagt, siddende paa en Elephant, var ved dennes uheldige Snublen med Forbenene, falden forover ned af den Kurv, han sad i paa Elephanten, og i det samme var han bleven greben af den af ham alt saarede Løve, og slæbt af denne i Flaben et langt Stykke bort. De medværende Jægere vovede imidlertid at lægge an paa Løven, og vare saa heldige at fælde den, uden at Officeren erholdt nogen Skade. Han blev saaledes frelst, og vidste ikke det Mindste af sig selv at sige, førend bag efter. Løvens Tænder havde endnu efterladt store Mærker i hans venstre Arm. - Jeg talte endeel med Chefen for Generalstaben, som var min Nabo ved Bordet, om Anskuelserne for Avancementslovene, som allevegne variere Noget. Dog heri ere Alle enige, at alt for gamle befalingsmænd ikke due noget, og at Jngen kan, som Regel, opfylde sin Pligt i Leiren efter fyldt 60 Aar. Ved findes ogsaa her blandt Leirens befalingsmænd endeel gamle Mænd; men Grunden ligger i, at disse gamle Krigere høre til Landets første Familier, have erhvervet. dem et stort, hædret Navn i de napoleoniske Krige, og ville i Tilfælde af Krig, som de selv sige, dog ikke mere vorde brugte. Jmidlertid kan Man ei sige Noget paa den Høistkommanderende General Halketts Alder, der er 52 Aar. Denne General har alle en Feldtherres Egenskaber, og er følgeligen ogsaa erkjendt som den tappreste blandt de Tappre. Det var ham, som ved Enden af Slaget ved Waterloo sprængte fra sin Bataillon ind i Quarreen af en Bataillon af den gamle franske Garde, og der gjorde General Cambronne med egen Haand til Fange, og saaledes kom han tilbage til sin Bataillon med ham. Man kan imidlertid heraf godt slutte sig til, at denne franske Bataillon gamle Gardere maatte alt have været i Uorden og sin Opløsning nær, for at et saadant Coup kunde lykkes. - Ved Middagsbordet næste Dag kom jeg i en lang Samtale med en hollandsk Major som havde tjent under General Chasse ved Beleiringen af Antverpens Citadel, og derfor kunde meddele mange interessante Detail-Efterretninger. Chasse lever nu stille i Breda, og venter kun paa Himmelen, efter saamegen krigerisk Daad. Paa min anden Side havde jeg en endnu mere interessant Personlighed i en hannoveransk Cavalleri-Brigade-General, der 1807 paa Sjælland var Adjutant hos General Linsingen, der commanderede den høire Colonne, som gik ud fra Roeskilde, og ved Retraiten fra Kjøge faldt vort ulykkelige Landeværn i venstre Flanke og i Ryggen, og om hvilken Colonnes Tilværelse det danske Corps slet Jntet ahnede.
Odense Adresse-Contoirs Efterretninger, 1843-10-28
J Berl. Tid, læses følgende Uddrag af et Brev, der er dateret Milivankil, Wisconsin Territory (i Nordamerika, den 28 August 1843: "Jeg forlod Kingston i Ny=York for 1 Aar siden efter at jeg havde fortjent saameget som Reisen hertil koster. Landet, som ligger om der trent 1500 (engelske) Mile Vesten for Ny-York, er nylig bebygget. Byen, jeg lever i, som nu har omtrent 4000 Jndbyggere, var ikke til for 8 Aar siden. Nu strømme Jndvandrere bestandigt hertil. J de sidste 6 Uger er der ankommet henved 1000 Normænd. Den allerstørste Deel er fattige Bønder, som gaae paa Landet og arbeide for Føden. Hvorledes de ville leve næste Vinter er mig en Gaade, thi Vinteren er haard og varer omtrent 6 Maaneder, i hvilke Jntet er at fortjene. Mange af dem ere saa fattige, at de maatte lade deres Tøi i Pant for Reiseomkostningerne. De usandfærdige Efterretninger om Amerikas Fortræffelighed, som Narre eller Skjelmer herfra sende til Europa, foraarsage megen Ulykke og Elendighed. En Deel Norske, Svenske og nogle faa Danske, som leve her, have nu skrevet en kort Fremstilling af Tingene, som de ere her, og en Advarsel til dem, der ikke have Penge nok til strax efter Ankomsten at nedsætte sig for, hellere at blive hjemme. Vi boe her næsten paa Grændserne af den civiliserede Verden; Omegnen er fuld af Jndianere. Da jeg kom hertil ifjor, var Tilstanden vistnok bedre end i de østlige Stater. De mange Jndvandrere, som alle bringe lidt Penge med sig, samt endeel nye Huse, der stedse maae bygges, gjorde Forretningerne livligere og Fortjenesten bedre. Men nu er der oversvømmet her baade med Professionister og simple Arbeidere, og som en Følge deraf er Lønnen ringe og Mange af begge Slags uden Arbeide. Rede Penge seer Man kun lidt af; det Meste er Bytte og Anviisninger paa Kjøbmænd, at betales med Varer. Rente foden er her 12 pCt., men hyppigt gives det Dobbelte, selv mod god Sikkerhed."
Odense Adresse-Contoirs Efterretninger, 1843-10-28
Den d. 14 ds. af Hof= og Stadsretten paadømte Justitssag mod Gjordemoder Else eller Ellen Kirstine Kragh, Stangerups Hustru, der for Fostermord blev anseet med Tugthuusarbeide paa Livstid, aabner et sørgelig Jndblik i Kjøbenhavns, navnlig dens Almues, sædelige Tilstand. Der er nemlig under Sagen fremkommen stor Sandsynlighed for, at Forbrydersken uforstyrret har drevet sin stændige Haandtering i en lang Række af Aar, idet det første af de 4 Fostermord, hun har tilstaaet, alt er begaaet i Aaret 1833, og de øvrige i Aarene 1840 til 42, men det ifølge det store Renomee, hun blandt en vis Klasse Fruentimmer sees at have været i Besiddelse af, ifølge den Redebonhed, hvormed hun ydede sin Assistance, og ifølge hendes forhærdede Gemytsbeskaffenhed er aldeles uantageligt, at hun ikke i den Række Aar, der ligger mellem 1833 til 1840 skulde have fortfaret i sin Forbrydelse, ligesom et høist troværdigt Vidnesbyrd af en anstændig Kone, der i nogen Tid logerede hos hende, gjør det sandsynligt, at hun i de sidste 4 Maaneder, hun var paa fri Fod, har tilintetgjort langt flere Væseners Tilværelse, end hun har vedgaaet. Det nævnte Vidne har nemlig udsagt, at hun 1 a 2 Gange om Ugen havde saadanne Besøg, som Man kan antage i Almindelighed gik ud paa Fosterfordrivelse; der vil altsaa, hvis Man regner 1 ugentligt Besøg af den Art i 10 Aar, udkomme et Antal af 500 Mord, og selv om Man antager, at hun i Begyndelsen har havt ringere Søgning vil Man dog heraf kunne danne sig et Begreb om, hvor frygtelig en Udstrækning hendes Næringsvei har havt. (Fædrel.)
Odense Adresse-Contoirs Efterretninger, 1843-10-28
Det er - siger Dannevirke - beklageligt, at en kjøbenhavnsk Borgers Kone, der skal være af en meget agtværdig Charakteer, er ved samme Dom, som har ikjendt Gjordemoderen Mad. Stangerup Tugthuusstraf paa Livstid, bleven dømt 3 Aar i Forbedringshuset, for, som Pige, for flere Aar siden, at have benyttet Gjordemoderens Hielp ved et Fosters Fordrivelse.
Odense Adresse-Contoirs Efterretninger, 1843-10-28
Efter Rapport fra Capitainl. Polder, Chef for Briggen Ørnen", dateret Rio Janeiro den 23 August, var Briggen ankommen dertil den 15de efter 7 Dages Seilads fra Bahia. Alt vel inden Borde.
Odense Adresse-Contoirs Efterretninger, 1843-10-28
Ved Dampskibet Hamlets" Jndseiling i Helsingøers Havn den 21ds, indtraf ved Uforsigtighed det Uheld, at den fra Kjøbenhavn medbragte Postsæk faldt overbord, heldigviis indeholdt denne efter Forlydende hverken Breve fra Udlandet eller Pengebreve, eiheller Skibsdocumenter, men derimod en Snees Breve fra Hovedstaden.
Odense Adresse-Contoirs Efterretninger, 1843-10-28
J Altona er der, ifølge Aarh. A., i disse Dage begaaet en gruelig Misgierning: en halvtredsindstyve aarig Søn har myrdet sin firesindstyveaarige Fader! Den gamle Mand blev lokket op paa Loftet; her ihielslog Sønnen ham, og kastede Liget igjennem en Luge ud paa Taget. - Motivet var, at den Gamle levede ham forlænge!
Odense Adresse-Contoirs Efterretninger, 1843-10-28
Copulerede den 28 Octbr. i Kjøbenhavn: Tobaksfabrikeur Boesen af Odense og Jfr. F. Egger.
Odense Adresse-Contoirs Efterretninger, 1843-10-28
Odense. Man kan med Sandhed sige, at det har vakt en almindelig Glæde iblandt Odense Borgere, at erfare, at den retskafne, humane Mand, der i flere Aar har været Forligelsescommissair her i Staden, Hr. Kjøbmand Eilschou, er bleven Jnspekteur i Tugthuset. Hans aabne, redelige Vandel og almeenanerkjendte fromme Sind har forlængesiden udpeget ham iblandt Borgerne, som En af de meest værdige Concurrenter til den ledige, maaskee noget vanskelige Post. De nordslesvigske Bønder Hans Nissen, Laurits Skau og Nis Steffensen ere idag passerede herigjennem og agte sig til Kjøbenhavn, hvor de frimodigen, men med den sømmelige Ærbødighed, ville forebringe Videnskabernes og Sprogets Beskytter, Kong Christian VIII, hvad der ligger dem og deres Brødre paa Hjerte. Efter Forlydende skulle de medbringe flere Petitioner: om de slesvigske Stænders Forflyttelse til Flensborg, om Oprettelsen af Forligelsescommissioner o. s. v. Disse jævne, simple, men godt begavede Mænd have gjort sig høit fortjente af den danske Nation og ville vistnok møde en agtelsesfuld Modtagelse saavel hos den Gamle" (som de trohjertigen og tillidsfuldt benævne vor Konge) som hos den Mand, hvem de simpelthen kalde Stemann, ikke at tale om Clausen, Schouw, Lehmann o. s. f. (Diligencepost.) "Corsarens" Redakteur er idømt 100 Rbd. Mulkt og 1 Aars Censur. - Grosserer Fiedler, der ved Hof= og Stadsretten var idømt 3 G. 5 Dages Fængsel paa Vand og Brød, er af Høiesteret idømt en Mulkt af 200 Rbd. til Kbhavns Fattigvæsen.
Odense Adresse-Contoirs Efterretninger, 1843-10-28
Toldinspecteuren i Middelfart, Capitain Prehn, er efter Ansøgning i Naade og med Pension entlediget fra sit Embede fra 1 Januar 1844.
Odense Adresse-Contoirs Efterretninger, 1843-10-28
(Jndsendt.) Kronprindsens Modtagelse i Rudkjøbing.
Odense Adresse-Contoirs Efterretninger, 1843-10-28
Man læser ofte i Bladene af forskjellig politisk Farve Beretninger og høitstaaende Personers Modtagelse paa deres Reiser, idet Vedkommende af den meer eller mindre festlige Maade, hvorpaa de høie Reisende ere modtagne, mene at kunne slutte sig til den Stemning, der for Øieblikket hersker imod dem. Og dog er en saadan Slutning usikker, idet tilfældige Omstændigheder og den Enkeltes Malconduite ofte bereder Modtagelsen paa en Maade, der er imod de Flestes Ønsker. Hs. Kongel. Høihed Kronprindsens Modtagelse i Rudkjøbing. i de to sidste Aar vil afgive Beviis herpaa. J forrige Aar blev der fra Hs. Kongel. Høiheds Kutter, der maa ankre omtrent 1/2 Miil fra Havnen, sendt Bud efter Færgebaaden, og dog fulgte Jngen med ombord for at byde den høie Gjest velkommen. Flere yttrede, at det burde skee; men den Mand, som det i Spidsen for Byens Repræsentanter nærmest paalaae, nemlig Byfogden, ansaae det for overflødigt. Jaar synes Hr. Kammerjunker v. Schmidten at have villet indhente det Forsømte, og i egen høie Person paatage sig at repræsentere Byen. Jfølge Hr. Kammerjunkerens Yttring Aftenen for Kronprindsens Ankomst antog man, at Høistsamme skulde modtages som forrige Aar, nemlig paa Skibsbroen af Byens Embedsmænd og Repræsentanter. Jmidlertid saaes Hr. Kammerjunkeren den 11 October, meer end to Timer efterat den Kongel. Kutter var signaliseret i Farvandet, at begive sig til Havnen for at tage ombord til Kronprindsen, uden at han havde underrettet Embedsmændene og Repræsentanterne derom. Tre Embedsmænd, som ganske tilfældig bleve underrettede derom, fulgte med. Paa Veien maa dog formodentlig Kammerjunker v. Schmidten have indseet, at Sognepræsten om de andre Smaafolk kunde der naturligviis ei blive Spørgsmaal – ei burde savnes; thi efterat have fremstillet sig for Hs. K. Høihed, undskyldte han denne Embedsmands Fraværelse med uopsættelige Forretninger. Nogle faa Minuter efter indfandt Sognepræsten sig ombord. Han var ankommen til Broen kort efter de andre Herrers Afseiling og var seilet efter dem. Da Kronprindsen berørte de uopsættelige Forretninger, maatte der naturligviis følge et Svar, som viste, at Vedkommende havde faret med Usandhed. De øvrige Embedsmænd og Byens Repræsentanter indfandt sig lidt efter lidt i Havnen, efterat Kutteren var gaaen tilankers; men da de ansaae det for upassende Een for Een at begive sig ombord, foretrak de at holde sig tilbage. Hs. K. Høihed afreiste strax til Tranekiær, og efter Hans Tilbagekomst om Mandagen var en Deel af Byen om Aftenen illumineret; at der ogsaa her viste sig Mangel paa Enighed maa ligeledes tilskrives Hr. Kammerjunker v. S. Vilde Byen paa den Maade hædre sin Kongel. Gjest, da burde Beslutningen udgaae fra en Forsamling af Mænd, der kunde ansees for at repræsentere den almindelige Mening, og Byfogdens individuelle Skjøn afgiver da kun en enkelt Stemme. Det er ganske i sin Orden, at den første Jmpuls udgaaer fra ham; men at han ved en Politibetjent i sit eget Navn paa en Maade tilsiger til at illuminere, er høist upassende; det maa nødvendig støde Mange og vække Opposition.
Odense Adresse-Contoirs Efterretninger, 1843-10-28
Jnd- og udklarerede Skibe ved Odense Toldkammer.
Odense Adresse-Contoirs Efterretninger, 1843-10-28
Jndgaaede: den 24 Octbr., A. M. Fischer af Odense, fra Faxøe, Sluppen Caroline & Mathilde med Kalksteen; den 25de, H. J. Jensen af og fra Aarhuus, Sluppen Pilen med Kartofler, H. H. Friis af Marstall, fra Lybek, Jagten Haabet. med Stykgods; Udgaaede: den 21 Octbr., C. F. Andersen af Odense, til Weile, Skonnerten Christianshaab med Ballast; C. Andersen, af Strømstad, til Norge, Sluppen Admiralen med Ballast; den 25de, M. Brag af Sønderborg, til Holnis, Jagten Claudine Marie med Ballast; den 26de, H. Friis af og til Marstall, Jagten Haabet, ballastet; C. Larsen af Brevig, til Norge, Skonnerten Emanuel med Korn; den 27de, K. N. Fischer af Odense, til Aalborg, Sluppen den unge Hans med Stykgods; C. D. Røed af Laurvig, til Norge, Skonnerten Haabet med Korn.
Odense Adresse-Contoirs Efterretninger, 1843-10-28
Reisende over Storebelt, fra 23 til 26 Octbr. Fra Fyen til Sjelland; Frue Wilster; Kherre, Baron Wedel Wedelsborg; Kjøbmd. Zehmann og Schwartz; Kjunker v. Moltke; Kherre, Baron Holsten Lehn med Jæger; Overlæge Gotschalk, Capit. Gerlach med Tjener: Jfr. Flindt; Agent Bruun; Oberst, Baron Wedel Wedelsborg; Forpagter Hoffman Bang; Ritmester v. Krog; Secondlieuten. v. Hansen; Kammerraad Bang med Frue og Datter, Professor Saxtorph med 2 Døttre. Fra Sielland til Fyen: Greve Petersdorff, Jfr. Soldin; Frue Admiralinde Wleugel og Frøken Herholdt; Hr. C. Treschow, Frue Berg: Forstmester v. Baastrup; Student Gyldendahl. Jfr. Unna; Fuldmægtig Havn; Cand. pharm. Paludan, Controlleur v. Bülow; Frøken Sehestedt.
Odense Adresse-Contoirs Efterretninger, 1843-10-28
Dødsfald. Agent D. Meyer fra Svendborg, i Kbhavn, 72 Aar; Grevinde F. Reventlow, f. v. Römeling, paa Catenu Mareotte, 84 Aar; Jfr. L. C. Kühl, paa Arresdal; M. Staal, f. Lassen, paa Annøe.
Odense Adresse-Contoirs Efterretninger, 1843-10-28
Prædikanterne paa 20de Søndag efter Trinitatis. J St. Knuds Kirke: til Høimesse Hr. Stiftsprovst Svitzer; til Aftensang Hr. Pastor Wiberg. - J Frue Kirke: Hr. Pastor Steenbuch. - J St. Hans Kirke: Hr. Pastor Petersen. - J Hospitals-Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1843-10-28
AVERTISSEMENTS.
Odense Adresse-Contoirs Efterretninger, 1843-10-28
Theatret i Odense. Søndagen den 29 October, Prolog af Carl Bagger, derefter (for første Gang) Ørkenens Søn, nyt romantisk Skuespil i 5 Acter af Fr. Halm, oversat af Carl Borgaard.
Odense Adresse-Contoirs Efterretninger, 1843-10-28
Næste Forestilling gives paa Onsdag. J. Müller. Cabinet af perspectiviske Rundmalerier.
Odense Adresse-Contoirs Efterretninger, 1843-10-28
Jdag (Løverdag) og i Morgen (Søndag) er for sidste Gang følgende interessante Prospecter opstillede: Odense Torv, Mariestien, Rundmalerie af Kjøbenhavn, Flensborg, Tangen ved Arendal, Jseltwald i Schweitz, Paris, Jsaks= eller Marmorkirken i St. Petersborg, og Aarhuus.
Odense Adresse-Contoirs Efterretninger, 1843-10-28
Tillige aflægger jeg herved min hjerteligste Tak til Publikum, for den mig beviste Velvillie. Ærbødigst Fr. Otte. O. S. W. paa Komediehuussalen Mandag Aften Kl. 7 1/2 præcis.
Odense Adresse-Contoirs Efterretninger, 1843-10-28
At Tobakspindermester Edvard Grills Boe er taget under Skifterettens Behandling som fallit, bekjendtgjøres herved. Odense Raadstue den 28 October 1843. Borgermester og Raad.
Odense Adresse-Contoirs Efterretninger, 1843-10-28
Bekjendtgjørelse. Fra 1 Novbr. til 1 April er Jndleveringstiden ved Rudkjøbing Postcontoir hver Fredag saaledes: til Brevposten: fra Kl. 3 til Kl. 6,2) til Pakkeposten: fra Kl. 2 til Kl. 5. J bemeldte Tidsrum afgaaer Posten Kl. 7 om Aftenen. Rudkjøbing Postcontoir den 27 Octbr. 1843. Baggesen.
Odense Adresse-Contoirs Efterretninger, 1843-10-28
Af Nyt Haand- og Skole-Atlas til Brug, for Borger- og Almueskoler, saavelsom ved privat Underviisning, udgivet af G. Adolph Müller, Cand. phil. Lærer i Geographie ved Landgadetcorpset samt i Borgerdydsskolen paa Christianshavn, er nu 19 Kort udkommen; med 24 er Atlasset complet, og disse vil om ganske kort Tid være udkomne. De Skoler og Andre, som endnu kunde ønske at subskribere, til den yderst billige Priis af 6 s. pr. Kort, bedes snarest muligt at indberette deres Subskription til den Hempelske Boghandling. Skipper A. Steffensen, afgaaer til Kjøbenhavn om 8 a 10 Dage, og medtager Fragtgods og Passagerer, hvorom man behager at henvende sig til J. Nielsens Søn.
Odense Adresse-Contoirs Efterretninger, 1843-10-28
En fiint Dreng af honette Forældre, som skriver og regner godt, kan til 1 Mai 1811 blive anbragt ved en Colonialhandel her i Odense. Adressecontoiret anviser.
Odense Adresse-Contoirs Efterretninger, 1843-10-28
Undertegnede er flyttet fra Nørregade til Overgade No. 26 Litr. A, hvor jeg fremdeles anbefaler mig med Forfærdigelse af alt muligt støbt Metalarbeide, saasom: Metalhaner saavel til Dampapparater og Brænderier som mindre, forskjellige Klokker til Dørre, Uhre og Klokkespil, Bjælder, Mortere, Møllepander og Terninger o. s. v. Alt til de billigste Priser. Odense den 28 Octbr. 1813. Ærbødigst H. S. A. Schierbeck, Klokke- og Metalstøbermester.
Odense Adresse-Contoirs Efterretninger, 1843-10-28
At jeg er flyttet fra Hr. Gartner Petersens Gaard i Vestergade til Hr. Muurmester Crones Huus i Klaregaden, ved Siden af Hr. Fellbereder Baumann, tillader jeg mig at avertere mine ærede Kunder, og anbefaler mig fremdeles et æret Publicum med alt muligt henhørende til mit Fag i smukt og solid Arbeide. Odense den 26 Octbr. 1843. Ærbødigst. S. Sohn, Kammagermester. Handel.
Odense Adresse-Contoirs Efterretninger, 1843-10-28
Med dette tillader jeg mig at gjøre mine ærede Handelskunder opmærksom paa, at jeg er flyttet fra Overgade No. 13, og Fredagen den 20 dennes aabnet min Boutik i min tilkjøbte Gaard No. 422 i Nørregade, paa Hjørnet af Skulkenborg, og anbefaler mig med alle til Handelen henhørende Artikler, saasom: Tømmer, Bord, grove Varer, Urtekram og Malervarer, til Nutidens billige Priser, lovende den reelleste Behandling. Odense den 19 Octbr. 1843. Ærbødigst F. W. Schjerbeck.
Odense Adresse-Contoirs Efterretninger, 1843-10-28
Et Partie udmærket fine og smukke franske Merinos, i flere ægte Farver og Nuancer, næsten fulde 8 Qvarteer brede, som hidtil have kostet 12 Mk., sælger jeg nu i alle Farver til den yderst billige bestemte Priis 8 Mk. pr. Alen, med Undtagelse af carmoisin og kornblaa, som koster 9 Mk. Ærbødigst Chr. Jürgensen, Odense Overgade No. 3.
Odense Adresse-Contoirs Efterretninger, 1843-10-28
Udmærket god 4 Aars gammel Mjød, som nærmer sig i Smag Malaga, er nylig arriveret til Forhandling a 2 Mk. 1 s. pr. Bouteille hos J. C. Rasmussen.
Odense Adresse-Contoirs Efterretninger, 1843-10-28
Hos Undertegnede kan i dette Efteraar bekommes til billige Priser: forædlede Æble og Pæretræer; stort rødt og hvidt spansk Ribs (5 Rbd. pr. 100); sort og grønt Solbær, engelsk Stikkelsbær, samt extra sild., dobb. og monstr. Tulivaner m.m. From, Materialskriver i Nyborg.
Odense Adresse-Contoirs Efterretninger, 1843-10-28
God islandsk Uld. til 26 Mk. pr. Lpd., 28 sk. pr. Pd. faaes hos M. T. F. Faber.
Odense Adresse-Contoirs Efterretninger, 1843-10-28
1200 Rbd. ønskes til Laans paa sikker første Prioritet i en Kjøbstad Eiendom. Adressecontoiret anviser den Søgende.
Odense Adresse-Contoirs Efterretninger, 1843-10-28
Mode= og Manufactur=Handel. Undertegnede er, efter en Jndkjøbsreise til Hamborg, bleven forsynet med et smukt Udvalg i diverse Manufacturvarer, saasom: Mousseline de Laine, Crepp de Laine, Chusan Alpacca til Kaaber & Kjoler, Parisienne, stribede, glatte & sigur. Orleans, Glands Meubelsirts, Shawler, Tørklæder, Silkebaand, stribede & changeant Marceline, med mere Damepynt, samt et Partie hvide Schirtings & Tvistlærreder og Tvister i alle Nummere.
Odense Adresse-Contoirs Efterretninger, 1843-10-28
For Herrer anbefales: Klæde, tærnede & sigur. Beenklædetøier, Duffel, fiin hollandsk Siberienne, Vestetøier, Slips, Man darin=Frakker, som jeg herved er saa fri at anbefale et æret Publikum til de billigste Priser. Odense den 6 Octbr. 1843. K. C. Paulsen. Med Alpacas, glat og sig. Mousseline de Laine, Orleans og Thibets, samt et smukt Udvalg af uldne Tørklæder og Shawler, ere vi i disse Dage blevne forsynede, hvilke vi tillade os at anbefale. Assens d. 15 Octbr. 1843. J. J. Hansen & Co.